CELEX: 62018CN0211
Language: sk
Date: 2018-03-26 00:00:00
Title: Vec C-211/18: Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 26. marca 2018 – Idealmed III – Serviços de Saúde, S.A./Autoridade Tributária e Aduaneira

201806220341970802018/C 240/202112018CJC24020180709SK01SKINFO_JUDICIAL20180326171822Vec C-211/18: Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 26. marca 2018 – Idealmed III – Serviços de Saúde, S.A./Autoridade Tributária e Aduaneira
 ---documentbreak--- C2402018SK1720120180326SK0020172182Návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) (Portugalsko) 26. marca 2018 – Idealmed III – Serviços de Saúde, S.A./Autoridade Tributária e Aduaneira
   (Vec C-211/18)2018/C 240/20Jazyk konania: portugalčina
      Vnútroštátny súd, ktorý podal návrh na začatie prejudiciálneho konania
   
   Tribunal Arbitral Tributário (Centro de Arbitragem Administrativa – CAAD)
   
      Účastníci konania pred vnútroštátnym súdom
   
   
      Žalobkyňa: Idealmed III – Serviços de Saúde, S.A.
   
      Žalovaný: Autoridade Tributária e Aduaneira
   
      Prejudiciálne otázky
   
   
            1.
         
         
            Je v rozpore s článkom 132 ods. 1 písm. b) smernice Rady 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica o DPH“) (
                  1
               ) prípad, keď nemocničné zariadenie vo vlastníctve súkromnej obchodnej spoločnosti, ktoré uzatvorilo zmluvy o poskytovaní služieb zdravotnej starostlivosti so štátom a právnickými osobami, ktoré sa spravujú verejným právom, koná za sociálnych podmienok porovnateľných s podmienkami platnými pre subjekty verejného práva uvedené v predmetnej smernici, ak sú splnené nasledujúce požiadavky:
            
                     —
                  
                  
                     viac ako 54,5 % fakturácie, vrátane súm fakturovaných príslušným pacientom, poistencom, sa uskutočňuje s orgánmi štátu a regionálnymi vzájomnými zdravotnými poisťovňami za ceny stanovené v dohodách a zmluvách s nimi uzatvorených,
                  
               
                     —
                  
                  
                     viac ako 69 % pacientov je poistených v regionálnych vzájomných zdravotných poisťovniach, alebo využívajú služby poskytované v rámci dohôd uzavretých s orgánmi štátu,
                  
               
                     —
                  
                  
                     viac ako 71 % lekárskych úkonov sa uskutočňuje v rámci zmlúv uzatvorených s regionálnymi vzájomnými zdravotnými poisťovňami a orgánmi štátu, a
                  
               
                     —
                  
                  
                     vykonávaná činnosť je dôležitým všeobecným verejným záujmom?
                  
               
      
            2.
         
         
            Vzhľadom na to, že v súlade s článkom 377 smernice o DPH sa Portugalsko rozhodlo ponechať oslobodené od dane transakcie uskutočňované nemocničnými zariadeniami, ktoré nie sú uvedené v článku 132 ods. 1 písm. b) uvedenej smernice, na základe čoho udelilo týmto zdaniteľným osobám možnosť rozhodnúť sa pre zdanenie týchto transakcií v súlade s článkom 391 smernice, za predpokladu, že zotrvajú v režime zdanenia najmenej po dobu piatich rokov, a zároveň stanovilo, že môžu znova podliehať režimu oslobodenia od dane, len ak to výslovne uvedú, bráni článok 391 a/alebo zásady ochrany nadobudnutých práv a legitímnej dôvery, rovnosti a nediskriminácie, neutrality a nenarušenia hospodárskej súťaže vo vzťahu k pacientom a zdaniteľným osobám, ktoré sú subjektmi spravujúcimi sa verejným právom, tomu, aby Autoridad Tributaria y Aduanera (Daňový a colný úrad) uložil uplatnenie režimu oslobodenia od dane pred uplynutím uvedenej doby od okamihu, keď sa domnieva, že zdaniteľná osoba poskytuje služby za sociálnych podmienok porovnateľných s podmienkami platnými pre subjekty, ktoré sa spravujú verejným právom?
         
      
            3.
         
         
            Bráni uvedený článok 391 smernice a/alebo vyššie uvedené zásady tomu, aby nový zákon uplatnil režim oslobodenia od dane na zdaniteľné osoby, ktoré sa pred uplynutím tohto obdobia piatich rokov rozhodli pre režim zdanenia?
         
      
            4.
         
         
            Bráni uvedený článok 391 smernice a vyššie uvedené zásady právnej úprave, podľa ktorej zdaniteľná osoba, ktorá sa rozhodla pre uplatnenie režimu zdanenia, keďže v čase, keď sa rozhodla pre túto možnosť, neposkytovala služby zdravotnej starostlivosti za sociálnych podmienok porovnateľných s podmienkami platnými pre subjekty verejného práva, môže zotrvať v tomto režime, ak začne poskytovať takéto služby za sociálnych podmienok porovnateľných s podmienkami platnými pre subjekty verejného práva?
         
      (
         1
      )	Ú. v. EÚ L 347, 2006, s. 1.